পৃথিবীর গণতান্ত্রিক দেশগুলোতে সরকার গঠন হয়ে থাকে জনগণের অবাধ ভোটাধিকার প্রয়োগের মাধ্যমে। জনমতের মূল্যায়নে দেশ পরিচালনা করবে রাজনৈতিক দল এটাই স্বাভাবিক। রাজনৈতিক দলগুলোর একক বিজয় এখন আর খুব বেশি পরিলক্ষিত হচ্ছে না। ফলে রাষ্ট্র পরিচালিত হচ্ছে কোয়ালিশন সরকারের মাধ্যমে। নির্বাচনপূর্ব বা নির্বাচনউত্তর গঠিত হচ্ছে জোট। বাংলাদেশে জোটের রাজনীতির সূচনা হয়েছে মূলত সত্তরের দশকের শেষ থেকেই আশির দশকে বড় বড় জোট গঠিত হয় এরশাদ বিরোধী আন্দোলনের মধ্য দিয়ে। আন্দোলনের পদ্ধতি ছিল যুগপথ। এখনো সেই দৃষ্টান্ত বিরোধী দল বা জোট অনুসরণ করতে অসুবিধা কোথায়? একই প্লাটফর্মে না এসেও অভিন্ন দাবিতে আন্দোলন করা যায়।